शासन की तरफ से जिले को इस वर्ष 30993 मीट्रिक टन गेहूं खरीद का लक्ष्य निर्धारित किया गया। इसके लिए विभिन्न संस्थाओं के 53 क्रय केन्द्रों को खरीद की जिम्मेदारी सौंपी। गेंहू खरीद की दयनीय स्थिति को गंभीरता से लेते हुए हाल ही में शासन की तरफ से जिले में दो और क्रय केन्द्र खोलने का निर्णय लिया गया। इसमें एक केन्द्र पीसीएफ का तथा दूसरा यूपी एग्रो का है। पहली अप्रैल से शुरू हुई खरीद के तहत 16 मई तक जिले में 6223.30 मीट्रिक टन गेहूं की खरीद की जा सकी है। बताया गया है कि विपणन ने 15 केन्द्रों के लिए निर्धारित लक्ष्य 11984 के सापेक्ष 3983.65, पीसीएफ के 23 केन्द्रों को निर्धारित 5785 की तुलना में 435 तथा यूपीएसएस के पांच केन्द्रों के 1653 एमटी के सापेक्ष 376.50 एमटी गेहूं की खरीद की गई है। इसके अलावा नेफेड के तीन केन्द्रों को निर्धारित 3719 के सापेक्ष 755.95, कर्मचारी कल्याण निगम ने तीन केन्द्रों को निर्धारित 1240 की तुलना में 192.30 तथा एनसीसीएफ ने पांच केन्द्रों को निर्धारित किए गए लक्ष्य 4959 के सापेक्ष 479.90 मीट्रिक टन गेंहू की खरीद की है। एग्रो की बोहनी अब तक नहीं हुई है।